觀劉孝嗣寫真
作者：李昭玘
朝代：宋

paragraphs: 程生高價傳兩都，劉子骨相真丈夫。
呼兒當軒試一展，噱噱指點相驚呼。
此應前日坐頭客，何乃不語嚴襟裾。
胸中豪氣不可狀，但見粉墨無紆餘。
虎頭食肉亦天賦，尺面封侯宜不誣。
須知中令有真相，忽效香山悲故吾。
凌烟功臣易磨滅，貞觀學士猶傳模。
當時人物不易得，曾看風神有此無。